Συντεταγμένες: 25°35′N 85°12′E﻿ / ﻿25.583°N 85.200°E﻿ / 25.583; 85.200

To γκουντβάρα (ναός λατρείας των Σιχιστών) της Πάτνα
Η **Πάτνα** (αγγλικά: *Patna*) είναι πρωτεύουσα της Ινδικής πολιτείας Μπιχάρ. Σύμφωνα με την απογραφή του 2011, η Πάτνα έχει 1.683.200 κατοίκους και είναι η μεγαλύτερη πόλη στη πολιτεία, δεύτερη μεγαλύτερη στην Ανατολική Ινδία, μετά την Καλκούτα και 19η μεγαλύτερη στο σύνολο της χώρας. Η πόλη είναι χτισμένη στις νότιες όχθες του Γάγγη, στο σημείο που δέχεται τα νερά του Γκάντακ, στο ανατολικό τμήμα της πεδιάδας του Γάγγη σε υψόμετρο 53 μέτρων.

Ιστορία
-------

Η Πάτνα είναι ένας από τους οικισμούς που κατοικούνται συνεχώς για το μεγαλύτερο χρονικό διάστημα. Ο Βούδας την επισκέφθηκε τον 6ο αιώνα π.Χ. όταν ήταν ακόμη μικρό χωριό, γνωστό ως Παταλιπούτρα. Εκείνη την περίοδο στην πόλη κατασκευαζόταν από τον Ατζτσάτρου ένα οχυρό για την άμυνα της αυτοκρατορίας του έναντι του βασιλείου των αντιπάλων του. Ένας από τους διαδόχους του, ο Ουνταγιαμπάντρα μετέφερε την πρωτεύουσα της αυτοκρατορίας στη Πάτνα στα μέσα του 5ου αιώνα π.Χ. Ο Μεγασθένης που επισκέφθηκε την πόλη την περιέγραψε ως μια από τις μεγαλύτερες που είχε δει. Υπολογίζεται ότι περίπου το 300 π.Χ. είχε περίπου 400.000 κατοίκους. Η πόλη συνέχισε να είναι το διοικητικό κέντρο των δυναστειών Μαουρύα, Γκούπτα και Πάλα. Η πόλη καταστράφηκε τον 12ο αιώνα από επιθέσεις Μουσουλμάνων. Η πόλη αναβίωσε ξανά τον 16ο αιώνα από τον Σερ Σαχ Σούρι και πήρε το όνομα Πάτνα. Η πόλη πέρασε στη κατοχή των Βρετανών το 1764, μετά από την καθοριστική μάχη του Μπουξάρ. Η πόλη συμμετείχε στην επανάσταση του 1857 και κέρδισε την ανεξαρτησία της το 1947, μαζί με την υπόλοιπη Ινδία.

Οικονομία
---------

Η Πάτνα έχει εύφορη γη και γι' αυτό είναι από την αρχαιότητα μείζον αγροτικό και εμπορικό κέντρο. Τα κύρια προϊόντα που παράγει είναι δημητριακά, ζαχαροκάλαμα, σουσάμι και ρύζι Πάτνα. Η Πάτνα σήμερα είναι η 21η ταχύτερα αναπτυσσόμενη πόλη στο κόσμο και 5η ταχύτερα στην Ινδία. Το 2009 η Παγκόσμια Τράπεζα κατέταξε τη Πάτνα ως δεύτερη ανάμεσα στις πόλεις της Ινδίας (μετά το Δελχί) όσον αφορά την ευκολία να ανοίξει μια επιχείρηση.

Παραπομπές
----------

1. 1 2  «Patna». Ανακτήθηκε στις 11  Αυγούστου 2018.
2. ↑  «Patna, Bihar, India». Ανακτήθηκε στις 11  Αυγούστου 2018.
3. ↑  «Patna City Census 2011 data». Ανακτήθηκε στις 11  Αυγούστου 2018.
4. ↑  «Pin Code». Ανακτήθηκε στις 11  Αυγούστου 2018.
5. ↑  «Patna Phone STD code». Ανακτήθηκε στις 11  Αυγούστου 2018.
6. ↑  Geography of Patna Αρχειοθετήθηκε 2013-10-16 στο Wayback Machine. www.go4patna.com
7. ↑  Geographical Analysis of Patna, BIHAR[*νεκρός σύνδεσμος*]
8. ↑  O'Malley, L. S. S. (2005). James, J. F. W. επιμ. *History of Magadha*. Delhi: Veena Publication. σελ. 23. ISBN 978-81-89224-01-1. Ανακτήθηκε στις 24 Φεβρουαρίου 2011.
9. ↑  History of Patna - Ancient Pataliputra Αρχειοθετήθηκε 2016-10-18 στο Wayback Machine. www.go4patna.com
10. ↑  «Fastest growing cities and urban areas (1 to 100)». Citymayors.com. Ανακτήθηκε στις 4 Μαρτίου 2012.
11. ↑  «New Delhi, Patna best cities to start business: World Bank». *The Times of India*. PTI (The Times of India). 30 June 2009.. Ανακτήθηκε στις 24 February 2011.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πάτνα** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 143062107
* LCCN: n80034426
* GND: 4221553-5

 |

 |